b'\n_START_ARTICLE_\nPsiholo\xc5\xa1ki rat\n_START_PARAGRAPH_\nPsiholo\xc5\xa1ki rat ili psiholo\xc5\xa1ke operacije je oblik specijalnog rata usmjerenog na postizanje psiholo\xc5\xa1kih u\xc4\x8dinaka u vlastitu korist. Mo\xc5\xbeemo ga definirati kao politi\xc4\x8dku i vojnu strategiju kojom se nastoji razli\xc4\x8ditim sredstvima i metodama umanjiti snagu neprijatelja, smanjiti njegovu otpornost i spremnost na borbu, a ujedno pove\xc4\x87ati snagu u vlastitim redovima i pridobiti \xc5\xa1to brojnije saveznike. Da bi se vodio pisholo\xc5\xa1ki rat nije potrebno imati izravni fizi\xc4\x8dki vojni sukob, i mnogi psiholo\xc5\xa1ki ratovi vodili su se i vode se upravno u miru.\n_START_SECTION_\nPovijest\n_START_PARAGRAPH_\nOd postojanja ratovanja ratnici i oni koji su upravljali s ratnim operacijama uvelike su priznavali va\xc5\xbenost utjerivanja psiholo\xc5\xa1kog straha i terora nad svojim protivnicima i davanje psiholo\xc5\xa1ke predosti svojoj strani i svojim saveznicima.\n_START_SECTION_\nAntika\n_START_PARAGRAPH_\nJedan od velikih podbornika psiholo\xc5\xa1kog ratovanja bio je Aleksadar Veliki, koji je uspio osvojiti veliki dio Europe i Srednjeg Istoka s malobrojnijom vojskom tako \xc5\xa1to bi izazivao strah u neprijateljskim redovima, rabe\xc4\x87i \xc5\xa1irenje raznoraznih glasina o okrutnosti i silnosti vlastiti snaga da bi tako sijao strah u protivni\xc4\x8dkim redovima. Aleksandar Veliki se tako\xc4\x91er koristio sa stvaranjem iluzija i vizuelnih obmana: primjerice za vojsku je izra\xc4\x91ivao oklop i opremu za vojnike nekoliko mjera ve\xc4\x87i nego \xc5\xa1to bi trebalo, i nekada bi te velike oklope i \xc5\xa1titove ostavili nakon \xc5\xa1to bi napustili svoje kampove da budu prona\xc4\x91eni od strane svojih neprijatelja. Ovom varkom, Aleksandar Veliki je stvarao iluziju da je njegova vojska sastavljena od divova, i tako utjecala na moral protivni\xc4\x8dkih snaga.\n_START_SECTION_\nHladni rat\n_START_PARAGRAPH_\nZa razliku od oru\xc5\xbeanog sukoba, psiholo\xc5\xa1ki rat mo\xc5\xbee se voditi i u miru primjerice Hladni rat izme\xc4\x91u SSSR-a i SAD-a, prikriveno, bilo kao stalno potkopavanje nekog dru\xc5\xa1tvenog sustava, bilo kao slabljenje obrane tog dru\xc5\xa1tva u pripremi za oru\xc5\xbeani napad na to dru\xc5\xa1tvo.\n_START_SECTION_\nDomovinski rat\n_START_PARAGRAPH_\nPsiholo\xc5\xa1ki rat je bilo kori\xc5\xa1ten kao sredstvo u ratu protiv Hrvatske, tijekom Domovinskog rata: primjerice izazivanjem kroatofobije i prikazivanjem Hrvata u svjetskoj javnosti kao jednog kao usta\xc5\xa1oidnog i genocidnog naroda. Tako su u sklopu Operacije "Opera" 1991. godine postavili agenti obavje\xc5\xa1tajne slu\xc5\xbebe JNA bombe u zagreba\xc4\x8dku Sinagogu i na \xc5\xbeidovsko groblje u Zagrebu, nastoje\xc4\x87i prikazati da su to tobo\xc5\xbee po\xc4\x8dinili Hrvati - koje se nastojalo prikazati kao osobito antisemitski orijentirane i spremne na pogrom \xc5\xbdidova.'